అఫ్ఘాన్‌తో భారత్‌ మ్యాచ్‌ డ్రా
- అఫ్ఘాన్‌-1, భారత్‌-1
- అదనపు సమయంలో గోల్‌ కొట్టిన ఛెత్రీ సేన
దుశంబే(తజికిస్తాన్‌): ఫుట్‌బాల్‌ ప్రపంచకప్‌- 2020 క్వాలిఫయర్స్‌లో ఛెత్రీ సేన వరుసగా మూడో మ్యాచ్‌ను డ్రాగా ముగించింది. గురువారం అఫ్ఘాన్‌్‌ను 1-1తో నిలువరించి మ్యాచ్‌ను డ్రా చేసుకొని ఊపిరి పీల్చుకుంది. అఫ్ఘాన్‌ తరఫున తొలి అర్ధభాగం అదనపు సమయంలో జల్ఫేగర్‌ నగరీ(47వ ని.)లో గోల్‌ చేసి 1-0 ఆధిక్యతలోకి తీసుకెళ్లాడు. రెండో అర్ధభాగమంతా ఇరుజట్లు గోల్‌ చేయలేకపోయినా... అదనపు సమయం(92వ ని.)లో భారత్‌ తరఫున సిమినులెన్‌ డింగే కార్నర్‌నుంచి బ్రాండెన్‌ ఫెర్నాండెజ్‌ కొట్టిన బంతిని తలతో గోల్‌పోస్ట్‌లోకి నెట్టడంతో మన శిబిరంలో ఆనందం వెల్లివిరిసింది. ప్రపంచర్యాంకింగ్స్‌లో భారత్‌ 106లో ఉండగా... ఆఫ్ఘనిస్తాన్‌ 149వ స్థానంలో ఉంది. ఇంతకుముందు ఇరుజట్లు ముఖాముఖి తలపడగా 8సార్లు తలపడగా... భారత్‌ 6, అఫ్ఘాన్‌ 1 మ్యాచ్‌లో గెలుపొందగా... మరో మ్యాచ్‌ డ్రా అయ్యింది. రెండోరౌండ్‌ క్వాలిఫయింగ్‌ను ఛెత్రీ సేన వరుసగా మూడో మ్యాచ్‌ను డ్రా చేసుకోవడం విశేషం.
తొలిమ్యాచ్‌ను ఒమన్‌ చేతిలో 1-2తో ఓడిన భారత ఫుట్‌బాల్‌ జట్టు ఆ తర్వాత జరిగిన కతార్‌, బంగ్లాదేశ్‌, అఫ్ఘాన్‌ మ్యాచ్‌లను డ్రా చేసుకోవడం విశేషం. ఇటీవల కోల్‌కతాలో జరిగిన బంగ్లాదేశ్‌తో మ్యాచ్‌ను సుమారు 60వేల మంది ప్రేక్షకుల మధ్య ఆడి మ్యాచ్‌ను 1-1తో డ్రా చేసుకొని నిరాశపరిచింది. భారత్‌కంటే ర్యాంకింగ్స్‌లో ఎంతో వెనుకబడ్డ బంగ్లాపై ఛెత్రీసేన గెలుపును నమోదు చేసుకోలేకపోయింది. నవంబర్‌ 19న భారత్‌ ఒమన్‌తో రెండోరౌండ్‌ లీగ్‌ మ్యాచ్‌ను ఆడనుంది.
మీ స్నేహితులకు రికమెండ్ చెయ్యండి